Vitelvia

**Vitelvia** (offisielt **kongeriket Vitelvia**) er et kongedømme sentralt på Serveren. Riket grenser mot Vydenia i nord, Vitelvisk Nahuti i øst, Cyan Kingdoms i sør og vest og Anglo-Asia i sør. Riket utgjør store deler av serverens sentralområde. Hovedstaden i Vitelvia er Whiterun by. Vitelvias nest største by er Nordberg, i kolonien Nord-Vest Hurtigia, nordvest for Vydenia. I Vitelvia praktiserer Aodipus' tro.

## Geografi

Vitelvia består av provinsene Øvre Skjeik, Indre Skjeik, Fjernfjell, Kronland, Elvegard og Gardagrad. Fjernfjell består av høye fjell og platåer, og er ubebodd, foruten Helmsdjupet ved foten av fjellmassivet. Indre Skjeik inneholder det meste av den urgamle Skjeikskogen, i tillegg til urban, militær og industriell bebyggelse ved grenseovergangene til Cyan Kingdoms og Anglo-Asia. I Øvre Skjeik er nesten all gammel eikeskog hugget og brent ned, og landsdelen preges av urban bebyggelse og det veldige Fort Whiterun. Gardagrad er et kupert fjellplatå. Det mest iøynefallende med regionen er CookEUZ' minnesmerke og Kudoku, Kharanns flyvende øyer. Kronland omfatter fjellplatået der Whiterun by ble påbegynt i tillegg til slettene i syd, som tidligere var fruktbar mark, men som nå er dekket av vidstrakte Whiterun by. Elvegard inneholder det som er igjen av Vitelvias gårdsbruk, samt festningsverkene mot Cyan Kingdoms og broverket til Vitelvisk Nahuti. Storfloden går langs hele vest- og sørkysten av Vitelvia, og utgjør grensen til Anglo-Asia i sør og Cyan Kingdoms i sør og vest.

## Historie

### Serverens oppstart

Kongeriket Vitelvia har sitt opphav i to av de eldste kulturene på serveren. Ved serverens oppstart etablerte GeneralGrox sitt folk i den mørke eikeskogen nord for internasjonal sone, i landet som senere ble kjent som Fangorn. Rett syd for dette, på slettene ovenfor internasjonal sone, slo Goldenhans seg ned, og hans land ble kalt Prisoner. Det ble snart konflikt mellom de to folkeslagene, etter Goldenhans startet på en ny bosetting på fjellplatået mellom hans eget og GeneralGrox sitt land. Konflikten ble kortvarig, da GeneralGrox og Goldenhans ble enige om å samle sine styrker for å bygge en storslagen by sammen. Byen kalte de Whiterun.

### Alliansetiden

#### Kald krig

Kort tid etter serverens oppstart ble det tiltakende konflikt på serveren. Storfyrstedømmet Nahuatl og Cyan Kingdoms hadde inngått en militær og politisk allianse. Innvandring til disse rikene førte også til en dobling av befolkningen deres. Møtt med denne overmakten måtte Goldenhans og GeneralGrox søke egne allianser, som de fant i Blackcitadel og Kharann. Sammen etablerte de Whiterun-alliansen.

Alliansens første test kom da terroristen mossy\_king gjennomførte ødeleggende aksjoner i The Spikes, Kharanns land. Whiterun-alliansen svarte med en krigserklæring, 24. februar 2016. Denne krigen er fortsatt pågående per januar 2024.

#### Gullalderen

Whiterun-alliansen var basert på en selverklært kommunistisk ideologi. Goldenhans, en av grunnleggerne, beskrev tankesettet i en opphetet diskusjon med Erthbison og Poteten13:

> Vi deler på eiendommer. Vi deler på land. Vi gir alle mennesker i alliansen lik verdi. Ingen sosiale klasser. Det er grunnprinsippene i alliansen.
>
>

Whiterun-alliansens fokus på fellesskap førte til stor fremgang. 5. april beseiret krigere fra alliansen Endedragen, og låste opp en ny dimensjon av skatter og rikdommer. Kun tre uker senere, 22. april, falt omsider Visneren for GeneralGrox, Goldenhans, Kharann og Blackcitadels sverd og buer, og en varde ble installert i Whiterun by. Denne perioden var også preget av stor opprustning, og en oppblomstring i militær arkitektur. Tre av de fire kringvernene; Østre Elvegard, Vestre Vedgard og Nordre Fjellgard er fra denne perioden med kald krig. Tvillingene, Helmsdjupet og Det sorte citadell ble også bygget i dette tidsrommet, i tillegg til en utvikling av Whiterun by og Fort Whiterun.

GeneralGrox begynte på denne tiden å tegne kart over alliansens besittelser, som et uttrykk for patriotisme og stolthet over deres prestasjoner. I kartet fra 30. april finnes den første dokumenterte bruken av "Skjeik" og "Whiterun" for GeneralGrox og Goldenshans' respektive land, et tegn på en gryende nasjonsbygging.

#### 25.mai-traktaten

Foruten alliansens prestasjoner var perioden fra februar til mai preget av rivalisering og opprustning. Whiterun-alliansen og Cyan Kingdoms var flere ganger nære å gå til krig, og det ble av mange oppfattet som et spørsmål om når, ikke om. For å hindre en konflikt som hadde potensial til å rive serveren fra hverandre ble alliansene enige om å møtes på nøytal grunn for å diskutere avspenning. Resultatet ble 25. mai-traktaten 2016, som opphevet alle militære allianser og unioner på serveren, og påla begrensninger og regler for krigføring. Dette inkluderte en umiddelbar oppløsing av Whiterun-alliansen. Medlemmede ble samlet i Whiterun-konføderasjonen som en felles stemmeblokk i Stortinget, men militære bånd ble kuttet.

### Statsdannelse

Etter oppløsningen av Whiterun-alliansen ble Skjeik og Whiterun offisielt to land. Bare dager etter oppløsningen, 31. mai, erklærte storfyrstedømmet Nahuatl krig på Whiterun. Det hadde lenge vært territoriale og ideologiske gnisninger mellom Nahuatl og Whiterun-alliansen, og når forsvarsalliansen ble oppløst forsøkte storfyrstedømmet å kapitalisere på det plutselig sårbare Whiterun. Krigen ble dog kortvarig, og resulterte i status quo ante bellum, da Whiterun og Skjeik ble forent 22. juni i Skjeik-Whiterun føderasjonen. Samtidig ble Blackcitadel og Kharann formelt samlet i Det angloasiatiske keiserriket.

Samarbeidet mellom de to rikene sto fremdeles sterkt. Søndre Skoggard ble reist av føderasjonens arkitekter som et testament på det urokkelige vennskapet på tvers av Storfloden. Dette bolverket ble Anglo-Asias nye hovedstad. Ved oppdagelsen av Lake Viktoria strømmet nybyggere og handelsmenn fra Skjeik og Whiterun til sørspissen av Anglo-Asia og nygde handelsbyen Port Imperial, som fort ble en internasjonal metropol for handel og diplomati.

### Fra føderasjon til monarki

Høsten 2016 var preget av nye impulser etter innvandringen fra Datboii-serveren. Skjeik-Whiterun føderasjonen opplevde en renessanse der statsforvaltningen og ideologien gjennomgikk forandringer. De kommunistiske idealene som hadde preget føderasjonen ble erstattet av et føydalt system, styreformen ble endret til monarki og riket fikk navnet erkehertugdømmet av Vitelvia. Med lokalloven av 11. januar 2017, utarbeidet i løpet av krigen med Vydenia, ble erkehertugdømmet opphøyet til kongerike, og landet fikk tydeligere interne grenser og en form for parlamentarisme.

### Den første vitelvo-vydenske krig

> *Utdypende artikkel: Den første vitelvo-vydenske krig*
>
>

5. januar 2017 mottar Vitelvia en krigserklæring fra Ny-Vydenia. med begrunnelse:

> "Det Vydenske konsulatet konkluderer at en den internasjonale adferden til nasjonen deres er krigsoppfordrende og dere er en direkte hindring i serverfreden. Dette inkluderer, men er ikke begrenset til: Krig mot Storfyrstedømmet av Nahuatl, Whiteruns nasjonalsang og ikke minst den førnærmende «Kraken» festningen. Vi må dessverre erklære krig på dem for å sikre serverens framtid og fred.  "
> signert av seniorfem
>
>

#### Dolkestøtet

Vitelvias posisjon på slutten av krigen med Vydenia var preget av optimisme. Etter flere ydmykende nederlag hadde situasjonen blitt snudd. Vitelvia klarte omsider å mobilisere styrkene sine, og slo tilbake den vydenske offensiven mot Vestre Vedgard. Med en styrket posisjon sto de vitelviske arméene klar til å gjenerobre besittelsene som ble tapt under Vydenias fossende offensiv. Få dager etter nederlaget ved Vestre Vedgard kom imidlertid Vydenias erkehertug med et forslag til sine landsflyktige fra Datboii-serveren. Han foreslo å gjenforene folkeslagene til et samlet rike; Tveiveldet. Nyheten ble møtt med stor motstand internasjonalt, men ble til sist godkjent av Serverstortinget. Dette medførte at Vitelvia ble delt i to, og Kronland og Elvegard gikk i union med Tveiveldet.

Etter oppdelingen sto Vitelvia igjen som serverens minste selvstendige nasjon, både i areal og folketall. Etter et år som en av serverens stormakter var det vanskelig for det vitelviske folk å akseptere den nye status quo. Oppdelingen av Vitelvia omtales av vitelvere som et nasjonalt traume, og førte til omfattende kulturelle skiftninger. Det sterke samholdet mellom Vitelvia og Anglo-Asia vokste til et tett brorskap og nært samarbeid. Med angloasiatisk ingeniørkunst ble den veldige industriovnen i Vestre Vedgard oppført, hvilket gjorde den nye vitelviske hovedstaden til en storeksportør av stein, glass og annet smeltet gods.

Kulturen ble ytterligere militarisert i perioden etter oppdelingen. Krigshauker styrte den offentlige diskursen, og det ble malt et bilde av Tveiveldet som en svikersk oppfinnelse og en eksistensiell fiende. Opprettelsen ble betegnet "dolkestøtet" av krigshaukene, som mente de var rede til å ta tilbake landet fra okkupantene, men ble fratatt muligheten og tvungen til å se riket sitt delt i to. Det ble tidlig klart i de øverste vitelviske sirkler at ettersom Whiterun ble avgitt til Tveiveldet, ville det eneste neste steget være å rive opp hele unionen og legge de respektive nasjonene under vitelvisk og angloasiatisk kontroll.

For å støtte opp under dette prosjektet ble Det ostangloasiatiske kompani militarisert og styrket både økonomisk og politisk. Fort Euler på Logaritmeland ble overført til guvernøren og produksjonen av krigsmateriell ble en av hovedbeskjeftigelsene til Kompaniet. Samarbeidet mellom Anglo-Asia og Vitelvia ble formalisert gjennom Storflodsamveldet.

### Storkoalisjonskrigen

> *utdypende artikker: Storkoalisjonskrigen*
>
>

Etter etableringen av Tveiveldet og splittelsen av Vitelvia ble det klart at Tveiveldet var den mektigste militære makten på serveren. Samarb. Sammen dannet de Storflodkoalisjonen Med dette opplevde Vitelvia og Angloasia en betydelig militarisering og økonomisk fremvekst. Når Vitelvia først hadde opparbeidet seg en viss sikkerhet ble målet å bryte opp Tveiveldet, som var den største sikkerhetspolitiske trusselen mot kongeriket. All denne opprustningen økte et allerede anstrengte forholdet mellom Tveiveldet og Vitelvia, Kompaniet og Anglo-Asia.

I lys av masseutflyttingen til Tveiveldet, og en utvasking av Vitelvias originale kommunistiske verdier. Vokser det ost-angoasiatiske-kompaniet frem i Vitelvia og Angloasia. Kompaniet forårsaker en betydelig økonomisk vekst i Vitelvia og Angloasia som legger til rette for Storkoalisjonskrigen, Krigen blir svært destruktiv for Vitelvia og Tveiveldet. Januar 2018 avsluttes Storkoalisjonskrigen, med undertegningen av Keiserhornkonkordatet. Dette resulterte i:

* Hurtigia, Vydenia og Emilia falt under kompaniets kontroll,
* Whiterun ble gjenforent med Vitelvia, Ystar
* Ystar, Innadøya og Tronmark i Vydensk Vestvik falt under Vitelvisk kontroll
* De tidligere nasjonene i Tveiveldet måtte betale en dur krigserstatning til Vitelvia.

### Vitelvisk gullalder

I lys av Tveiveldets fall, sto Vitelvia på nytt samlet og i en sterk politisk og økonomisk situasjon. 14. januar 2018 ble det følgelig lagt planer for en omfattende utvidelse av Whiterun by. I dette året ble Whiterun by nesten tredoblet i størrrelse og folketall. Den nye infrastrukturen bar preg av den økonomiske fremveksten, med mer bruk av leire, Terrakotta og sten, i stedet for byens tradisjonelle trebygg.

11. juli 2019 utfører Vitelvia en okkupasjon av Vest-Hurtigia, og danner provinsen Nordberg. Til dels for å kunne har et solid militært feste rundt Vydenia, og til dels for brukes som tilfluktsland for forviste følgere av Krakens Kamerater. Norberg vokser fort til å bli Vitelvias nest største by.

### Krigen om Norden

2. oktober 2020 mottar Vitelvia en erklæring om krav på Nordberg fra det nylig dannede Tolske imperium. Vitelvia svarte neste dag med et nytt returultimatum, noe som resulterte i starten av Krigen om Norden.

## Etymologi

Navnet 'Vitelvia' anses å være en norvagisering av "Whiterun", som tildigere var navnet på riket. Enkelte historikere tror navnet "Whiterun" stammer fra den hvitgrå leiren og sanden som skal ha fylt Storfloden, før den ble gravd ut og brukt til konstruksjon. Det finnes i realiteten få kilder på hvor navnet kan ha kommet fra.